Senatori Lugar kritikon strategjinë e administratës për Irakun
Zoti Lugar tha se politika e tanishme po kufizon efektivitetin e diplomacisë amerikane në mbarë botën dhe po shterron burimet ushtarake
. Senatori Lugar, Kryetari republikan i Komisionit te Senatit për Marrëdhëniet me Jashtë, vuri në shënjestër strategjinë e presidentit Bush për shtimin e trupave në Irak, gjatë një fjalimi në Senat. tha Senatori Lugar. Zoti Lugar tha se politik a e tanishme po kufizon efektivitetin e diplomacisë amerikane në mbarë botën dhe po shterron burimet ushtarake të vendit. Ai bëri thirrje për pakësimin e trupave amerikane në Irak dhe ridislokimin e disa prej këtyre forcave në rajon, para se të fillojë fushata presidenciale e vitit të ardhshëm, kur, shtoi zoti Lugar, konfrontimi mes partive do ta bënte bashkëpunimin për sigurinë kombëtare gati të pamundur. Me komentet e tij të hënën në mbrëmje, zoti Lugar u veçua nga shumica e ligjvënësve të tjerë republikanë që kanë thënë se do të presin për të vlerësuar strategjinë në Irak deri në shtator, kur komandanti i lartë i trupave amerikane në Irak, gjenerali David Petraeus të informojë Kongresin. Por dje, një anëtar tjetër republikan i Komisionit të Senatit për Marrëdhëniet me Jashtë, Senatori Xhorxh Voinoviç, ju bashkua zotit Lugar në thirrjet për tërheqjen e trupave. Voinoviç i dërgoi presidentit Bush një letër, ku shprehte besimin e tij, se Shtetet e Bashkuara duhet të fillojnë të hartojnë një plan bashkëkohor për tërheqje graduale nga Iraku. Edhe para se letra e zotit Voinoviç të bëhej publike, udhëheqësi i shumicës demokrate në Senat, Harri Rid, tha se komentet e zotit Lugar mund të shërbejnë si mbështetje politike për shumë republikanë që kërkojnë të sfidojnë politikën e presidentit Bush për Irakun. ."-tha Senatori Rid. Muajin e ardhshëm, zoti Reid ka në plan të zhvillojë një votim mbi disa amendamente kundër luftës, në projekligjin për politikën e mbrojtjes, përfshi propozimet për të shkurtuar fondet për operacionet luftarake, tërheqjen e trupave dhe heqjen e autorizimit të Kongresit në vitin 2002, për ndërhyrjen nën udhëheqjen e Shteteve të Bashkuara në Irak. Në Shtëpinë e Bardhë, zëdhënësi Toni Snou tha se komentet e zotit Lugar nuk përbëjnë ndonjë gjë të re dhe theksoi se senatori ka kohë që ka patur rezerva për shtimin e trupave. Por zoti Lugar u tha gazetarëve se zyrtarët e administratës e telefonuan atë për të caktuar një takim me të së shpejti.//lk